Айдар Җаббаров

**Айдар Җаббаров**, Айдар Тәлгать улы Җаббаров (*Җәббаров* ) (*[[1991 ел]]ның [[10 июль|10 июле]], [[СССР]], [[РСФСР]], [[ТАССР]], [[Яр Чаллы]]*) ― драма театры актёры һәм режиссер,  2017―2025 елларда Галиәсгар Камал исемендәге Татар дәүләт академия театры режиссеры. 2025 елның 1 сентябреннән Кәрим Тинчурин исемендәге Татар дәүләт драма һәм комедия театрының баш режиссеры. Дамир Сираҗиев тисемендәге (2017), «Тантана» (2019), Яшь мәдәният эшлеклеләре өчен Россия Федерациясе Президенты (2023) премияләре лауреаты, «Алтын битлек» театр премиясе номинанты (2019).

## Тәрҗемәи хәле

1991 елның 10 июлендә Яр Чаллы шәһәрендә туган. Актер һөнәре белән кызыксыну Чаллыда мәктәптә укыганда ук башланган. Чаллының 18нче бистәсендә театр мәктәбендә 7 ел шөгыльләнгән (Динар Хөснетдинов белән бергә укыган), диплом алгач, ике ел спектакльләрдә уйнап йөргән. Казан театр училищесына Рәшит Заһидуллин курсына укырга кергән, беренче уку елыннан соң (Рәшит Заһидуллин киткәч), курсның җитәкчесе булып Фәрит Бикчәнтәев кала. 2012 елда Казан театр училищесының актерлык факультетын (Ф. Р. Бикчәнтәев курсы), 2018 елда РАТИ ― ГИТИСның режиссерлык факультетын (С. В. Женовач остаханәсе) тәмамлаган. Диплом алды спектакле (2017) ― Хәсән Туфан турында «Агыла да болыт агыла...», диплом спектакле ― Гаяз Исхакый прозасы буенча «Тормышмы бу?» спектакле.

2012―2013 елларда (ГИТИСка укырга кергәнче) Галиәсгар Камал исемендәге Татар дәүләт академия театрында актер булып хезмәт иткән.

Спектакльләр куюдан тыш, А. Җаббаров театр педагогикасында да үз көчен сынап карый: Казан мәдәният институтында Ф. Р. Бикчәнтәев курсында икенче укытучы, ГИТИСның режиссёр факультетында укытучы булып эшли.

2017―2025 елларда Галиәсгар Камал исемендәге Татар дәүләт академия театры режиссеры.

2025 елның 1 сентябреннән ― Кәрим Тинчурин исемендәге Татар дәүләт драма һәм комедия театрының баш режиссеры.

## Куйган спектакльләре
;ГИТИС
* 2016 ― «» (М. Булгаков буенча)
;Ленсовет исемендәге театр (Санкт-Петербург)
* 2017 ― «» (Л. Н. Толстойның «Казаки» әсәре буенча)
;А. П. Чехов исемендәге театр (Мәскәү)
* 2019 ― «» (Ф. М. Достоевский әсәре буенча) 
;Современник (Мәскәү)
* 2019 ― «Соловьев һәм Ларионов» (Е. Г. Водолазкин әсәре буенча) 
;Вахтангов театры
* 2020 ― «» (А. П. Чехов әсәре буенча) 
* 2023 ― «Попрыгунья» (А. П. Чехов әсәре буенча) 
;Буа театры
* 2021 ― «Үкенү» (Искәндәр Сираҗи повесте буенча)
;Әтнә театры
* 2022 ― «Алмачуар» (Г. Ибраһимов әсәре буенча) 
;Әлмәт театры
* 2022 ― «Ул әле өйләнмәгән иде» (Г. Исхакый әсәре буенча)
;Камал театры
«Проза әсәрләрен үзенчәлекле итеп сәхнәгә куюы белән танылган, төгәл итеп кастинг үткәрә белә торган режиссер».
* 2017 ― «Агыла да болыт агыла» (Хәсән Туфан, Туфан Миңнуллин; шигъри спектакль)
* 2018 ― «Тормышмы бу?» (Гаяз Исхакый әсәре буенча)  
* 2019 ― «Санаулы кичләр» (Александр Володинның «Пять вечеров» пьесасы буенча) 
* 2021 ― «Театр & Музыка. Яхин» (композиторның тууына 100 ел тулуга багышланган музыкаль-театраль тарих) 
* 2020―2021 ― «Хуш, авылым», «Хуш ,авылым. Хыял» (документаль спектакль) 
* 2022 ― «Көл» (Коки Митаниның «Көлке академиясе» пьесасы буенча) 
* 2022 ― «Рәшә» (Әмирхан Еники әсәре) 
* 2024 — «Әлфия Авзалова. Мәңгелек юл...» музыкаль  .
;Тинчурин театры (Татарстан ур., 1)
* 2025 — «Хыял артыннан»
## Цитата

## Бүләкләре, мактаулы исемнәре
* 2017 ― Дамир Сираҗиев премиясе ― «*иҗат дебюты — [[Камал театры|Г. Камал исемендәге Татар дәүләт Академия театрында]] «Агыла да болыт агыла...» ([[Хәсән Туфан]], [[Туфан Миңнуллин]]) спектаклен куйганы өчен*»
* 2019 – «Алтын битлек» театраль премиясе номинанты (6 номинациядә, ш. и. «Иң яхшы режиссер эше» һәм  «Зур формадагы иң яхшы спектакль» номинацияләрендә) ―  *[[Гаяз Исхакый]] прозасы буенча 2018 елда Камал театрында куйган «Тормышмы бу?» спектакле өчен*
* 2019 – «Тантана» премиясе ― «Ел вакыйгасы» номинациясендә Гаяз Исхакый прозасы буенча Камал театрында куйган «Тормышмы бу?» спектакле өчен 
* 2021 ― V «Биеннале театрального искусства. Уроки режиссуры» фестивале җиңүчесе (Камал театрының «Хуш авылым» спектакленең режиссеры буларак)
* 2023 ― Яшь мәдәният эшлеклеләре өчен Россия Федерациясе Президенты премиясе ― *Ватан театр сәнгате үсешенә керткән өлеше өчен* 

## Шәхси тормышы
Өйләнгән. 2024 елның 4 октябрендә никах укыткан. Хатыны Эльвина Насыйбуллина, Казан театр училищесын тәмамлаган. Кызы Мәликә.

## Искәрмәләр

## Сылтамалар
*    Җаббаров Айдар Тәлгать улы.  Камал театры рәсми сайты
* *Гөлинә Гыймадова*.   Айдар Җаббаров: Репетиция – артист белән режиссерның мәхәббәт аңлашуы ул. Ватаным Татарстан, 10.03.2023, № 33, 18-19нчы бит.
* Айдар Җаббаров белән интервью (16.12.2021). YouTube, 32:43

Төркем:Татар артистлары
Төркем:Татар режиссёрлары
Төркем:Татарстан режиссёрлары
Төркем:Россия театр режиссёрлары
Төркем:Казан театр училищесын тәмамлаучылар
Төркем:ГИТИС тәмамлаучылар
Төркем:«Тантана» премиясе лауреатлары
Төркем:Дамир Сираҗиев премиясе лауреатлары
Төркем:Камал театры режиссёрлары
Төркем:Тинчурин театры режиссерлары
Төркем:РФ Президенты премиясе лауреатлары
Төркем:«Алтын битлек» премиясе номинантлары